SIRI ASLI NETFLIX
Anne, apa ini?
- Penguin. - Bagus.
Charles, siapa yang dikelilingi penguin sekarang?
- Ayah! - Ya! Betul!
Ini kerana ayah di Antartik, dan dari sana,
ayah ke Pulau South Shetland, kemudian ke Pulau Falkland.
Kemudian ayah naik ke Pulau Ascension.
Semua ini ialah Jajahan Luar Britain, yang ia harus dilawati sekali-sekala,
agar mereka tak terabai, dilupakan dan mahu bebas.
- Dah gosok gigi? - Ya.
- Bagus. Dah berdoa? - Ya.
Bagus. Selamat malam.
Selamat malam, bonda.
Ayuh, anak-anak.
Letakkan foto Duke Edinburgh di tepi katil anak-anak,
agar mereka kenal dia nanti.
Lima bulan itu lama untuk mereka.
Baik, tuanku.
- Apa itu? - Ia daripada Yang Amat Mulia, tuanku.
Rakaman daripada Jelajah Diraja.
Bagus sekali.
Kami boleh menonton rakaman itu nanti.
"Saya menulis bagi notis memulakan prosiding perceraian
Leftenan Komander dan Pn. Mike Parker… "
Kensington 3742.
Tommy?
Perdana Menteri kembali setelah tiga minggu di Jamaica.
Dia sudah tiba!
Perdana Menteri!
Terima kasih. Saya gembira dapat pulang semula.
Seperti yang awak tahu, saya bercuti demi kesihatan saya.
Kini saya cukup sihat untuk menyambung tugas saya.
- Terima kasih. - Perdana Menteri!
Bertenang semua.
- Duduk! - Dah mula?
Charles, ayuh. Sayang.
Rakaman ini disertakan dengan nota, jadi saya akan membacanya.
"Helo semua!"
- Helo! - Helo!
- Kata, "Helo, ayah!" - Helo, ayah!
"Saya bayangkan kamu semua dengan jelas,
duduk dan berharap ini filem Creature from the Black Lagoon.
Namun, ini hanyalah saya yang tiba…"
- Penguin! - Itu bukan ayah.
"…di Pulau King George…" Lihat!
"…160 kilometer di luar lautan Antartika."
- Itu ayah awak! - Itu ayah?
"Dan terletak di antara tulang putih ikan paus kuno.
Di sini kami mendapat rakan baharu, dan Mike tertawan. "
- Ia sungguh jinak. - Dia berjanggut.
Ya, mereka membela janggut.
Mereka nampak licik.
Jangan cakap begitu. Dia nampak seperti penjelajah.
- Itu apa? - Ya, ini kelakar, bonda.
"Kami memasang beberapa papan tanda supaya dapat mencari jalan pulang. "
Istana Buckingham! Itu bagus. Bonda suka!
"Perjalanannya agak jauh."
KUTUB SELATAN 6,000 KILOMETER
"Mujurlah, kami jumpa beberapa rakan,
pasukan British Hunting Aerosurvey,
yang pandai bermain tenis." Lihat!
Mereka semua main tenis! Kelakarlah!
Tuhanku!
"Ada perkara tentang anjing husky yang perlu diketahui.
Mereka mempunyai warna mata berbeza."
- Seperti Kaiser! - Bonda!
"Namun ia sangat suka bola tenis!"
Ya, kita nampak!
"Ia ada kuku agar tak tergelincir di atas ais."
Lihat, Philip menaiki kereta tarik!
"Haiwan kami yang lain turut disertai penguin
dan anjing laut yang kirim salam sayang kepada awak semua. Begitu juga saya.
Yang Menyayangi…
ayah dan suami.
Philip."
Selamat Pagi.
Tommy?
Tuanku.
Beta ingat awak dah selamat bersara?
- Ya, tuanku. - Jadi apa lagi awak buat di sini?
Aduhai, sama ada awak rindukan tempat ini,
dan itu amat…
- Menyedihkan. - Ya.
Atau ada masalah serius dan bantuan diperlukan.
Hanya hal rutin dengan Kolonel Adeane, tuanku.
Mana mungkin rutin jika kereta diraja digunakan.
Sebenarnya, itu kereta patik.
Kami beri kereta?
Ya, tuanku. Ia termasuk dalam pakej perpisahan.
Pemandu sekali?
Berserta pemandu.
- Beta yang beri? - Ya.
Awak sangat istimewa bagi kami, Tommy.
Beta minta diri dahulu.
Windsor, tuanku?
Tidak, Sandringham.
Michael aturkan cuti beberapa hari.
Betul.
Mujur awak libatkan saya, Michael.
Saya telah berkhidmat untuk tiga generasi keluarga diraja, empat raja,
dan lakukan banyak perkara bagi melindungi mereka, daripada diri mereka sendiri,
tetapi ini kali pertama saya berusaha menyelamatkan perkahwinan orang lain
demi menjaga Takhta.
Ia bukan kerana kita peduli tentang hal atau kebahagiaan pasangan Parker.
Betul, Tommy.
Ke hadapan Philip…
KE HADAPAN PHILIP
Kami begitu gembira menonton filem yang awak hantar.
Saya gembira dapat melihat awak.
Anak-anak kagum melihat ikan paus dan penguin.
Awak nampak segak, walaupun
memakai pakaian biasa dan berjanggut.
YAM PHILIP, DUKE EDINBURGH
"Saya tak boleh lupa pesanan nenda
tentang suami lelaki berjanggut."
Baginda sambung lagi, tapi,
beta takkan ulang ayat itu.
- Ayuhlah! - Cakap saja!
Ayuh!
Tak guna!
Kita boleh andaikan sambutan yang sangat hangat
menanti Yang Amat Mulia!
SIR ANTHONY DI MANA?
Eden umumkan "Saya bersemangat semula."
PM YANG ABAIKAN NEGARA KEMBALI
Selamat pagi.
Pertama sekali, saya berterima kasih
dengan cara awak menguruskan semua tanpa saya,
dan Rab yang menggantikan tugas saya dengan baik
semasa ketiadaan saya.
Awak maklumkan saya semua keputusan penting yang perlu dibuat.
Sejak beberapa bulan ini, kerajaan kita bersatu.
Kita akan kekal bersatu.
Namun kita bukan kerajaan bersatu,
benarkah, Anthony?
Perang yang awak inginkan menyebabkan kita berpecah seperti Caesar dan Pompey
dan negara dalam huru-hara.
Tiada petrol di dalam tangki. Tiada makanan di atas rak.
Sekutu kita menentang kita.
Reputasi antarabangsa kita sedang goyah.
Betapa pandainya awak berubah fikiran, Harold.
Seingat saya, awak menyokong perang.
Hanya jika ia sah.
Awak…
penipu!
Penipu!
Awak mahukannya sama seperti saya!
Awak sanggup siat kepala Nasser dengan kuku awak sendiri jika diberi peluang,
rampas minyak dari terusan itu dan membakar Timur Tengah!
Awak telah kehilangan kepercayaan orang dan parti.
Tiada jalan lain.
Jalan yang awak halakan kepada saya.
Awak akan tinggalkan saya, sekarang?
Awak semua.
Sudahlah, Anthony…
kita berdua tahu…
politik tak pernah adil.
Lari, kawan!
Kapten Lascelles?
Pn. Parker.
Kenapa awak ke sini?
Lelaki bersara mesti berkawan
dengan semua tempat membaca di London.
Apa awak baca itu?
Beritahu saya ia puisi romantik.
Sejarah ketenteraan.
Kempen Napoleon.
- Anak awak? - Ya.
Leftenan Komander Parker mesti bangga.
Mungkin bangga. Jika dia kenal anaknya.
Dia tiada. Mengikuti jelajah.
Saya simpati. Saya tahu daripada isteri saya yang ia sukar.
Ditinggalkan dengan anak berhari-hari, kadangkala berminggu-minggu.
Saya yakin perkahwinan yang kukuh boleh menghadapinya.
Malangnya, perkahwinan kami goyah.
Saya sedih mendengarnya.
Boleh saya meminta awak menunda pengumuman awam
sedikit lagi?
Kita tahu, Duke Edinburgh sedang jalankan tugas jelajah diraja yang penting
dan kita tak mahu sebarang cerita di dada akhbar
yang akan menenggelamkan usahanya.
Atau memusnahkan perkahwinan diraja.
Ini tujuan awak, bukan? Ini bukan kebetulan.
Awak datang kerana tahu saya di sini
dan awak mahu sampaikan pesanan mereka. Sungguh menyedihkan.
Awak masih kuli mereka walaupun selepas bersara.
Maaf kerana mengganggu. Saya dapat panggilan dari Jalan Downing.
Perdana Menteri meminta untuk bertemu kerana hal penting.
Dia menaiki kereta api dan akan tiba pukul tiga petang.
Platform satu, kereta api London. Tolong berdiri jauh dari tepi.
Eden!
- Bu! - Bu!
Tak tahu malu!
Terima kasih.
EDEN MESTI DIBUANG
Sudah tentu patik dapatkan pendapat kedua, malah, pendapat ketiga.
Patik minta izin untuk meneruskannya kerja.
Namun semua doktor mempunyai pandangan yang sama.
Masa telah tiba untuk mengutamakan kesihatan patik…
dan untuk…
menawarkan peletakan jawatan patik.
Maaf jika patik…
mengecewakan tuanku.
Beta ada cakap begitu?
Tiada, tapi…
tuanku mungkin rasa begitu.
Beta…
beta rasa keputusan perang dibuat secara terburu-buru.
Beta kesal kerana awak menipu, ketika awak maklumkan mereka
yang awak tak tahu tujuan Israel.
Kita berdua tahu itu tidak betul.
Walaupun ia salah…
beta bersimpati dengan awak.
Menunggu begitu lama dan menyokong lelaki yang hebat
seperti Winston dengan sabar dan setia.
Akhirnya mendapat peluang untuk menyainginya.
Tak berbuat apa-apa
biasanya tindakan terbaik,
tapi daripada pengalaman, beta faham yang ia amat mengecewakan.
Sejarah takkan wujud kalau kita tak berbuat apa-apa.
Biasalah lelaki bercita-cita tinggi dan bersemangatlah
yang mahu melakar sejarah.
Atau melakar sejarah dengan jatuh tersungkur.
Saya rasa masanya telah tiba, tiada pilihan selain memberitahu baginda
tentang perceraian Parker
dan memberi amaran kepadanya, walaupun Duke Edinburgh tak bersalah
atau tiada kaitan,
akhbar tetap akhbar dan soalan
tentang keadaan perkahwinan diraja akan berlegar.
Saya mengesan keraguan, Michael.
Jika awak mahu, saya boleh uruskan.
Tak, saya akan uruskan…
dan cuba bercakap di dalam kereta api dengan Baginda Ratu.
Semoga berjaya, Michael.
Maaf kerana mengganggu, tuanku. Telegram tiba daripada Lord Salisbury
dan cadangan pengganti Sir Anthony ialah
En. Macmillan.
Sudah tentu. Terima kasih.
- Ya, ada apa, Michael? - Saya hanya ingin katakan…
dan kita boleh bincang setelah pulang
ke istana jika tuanku mahu.
Tidak. Duduklah, Michael.
Terima kasih, tuanku.
Nampaknya…
Pn. Parker, yang merupakan isteri Leftenan Komander Parker…
Ya, beta kenal Eileen.
Dia memutuskan untuk menuntut cerai daripada suaminya.
Tuhanku.
- Itu yang awak ingin sampaikan? - Ya.
Walaupun ini tak membayangkan tentang salah laku Yang Mulia,
mungkin kita harus bersiap sedia untuk menghadapi tajuk utama yang menjengkelkan.
Kenapa? Untuk apa?
Apa tuduhannya?
Kekejaman, pengabaian dan…
perzinaan, tuanku.
Kita sedar yang Leftenan Komander Parker
ialah setiausaha sulit Yang Mulia, kawan rapatnya,
dan rasanya, ada sepucuk surat.
Surat?
Ditulis oleh Leftenan Komander Parker kepada rakan-rakannya di kelab,
tentang "eksploitasi" dalam Jelajah Diraja.
Eksploitasi yang bagaimana?
Tidak…
Beta tidak perlukan jawapan. Terima kasih, Michael.
Terima kasih, tuanku.
En. Macmillan, tuanku.
Tuanku.
Permuafakatan telah dibuat dan awak telah dipilih oleh rakan sekerja
sebagai lelaki yang boleh menyatukan kerajaan dan memimpin negara
setelah Sir Anthony letak jawatan.
Ya, tuanku.
Tahniah.
Walaupun beta bimbang awak sebenarnya memikul masalah besar.
Betul. Ribut kini melanda kita.
Dengan perang Eden, kita telah kehilangan kelebihan moral
dan merosakkan reputasi kita.
Malah, ekonomi kita juga menerima akibatnya.
Ia benar-benar merosakkan.
Tetapi ini bukan "perang Eden," bukan?
Itu perang yang disokong oleh kerajaan
yang mana, awak sebagai canselor, turut terlibat sama.
Beta juga ingat bahawa awak paling lantang
menyokong kuat perang pada awalnya.
Seseorang harus menerima akibatnya…
dalam sebarang permasalahan.
Perdana Menteri.
Tuanku.
Michael, boleh awak suruh mereka hantarkan kereta?
- Menerima. Teruskan. - D-Watch meminta kebenaran untuk pergi.
Dibenarkan. Peneguhan.
SAYA TELAH DIBERITAHU OLEH PEGUAM ISTERI AWAK
UNTUK MEMULAKAN PROSEDUR UNDANG-UNDANG
- Komunikasi kapal. - Menerima. Teruskan.
Boleh kita berbual sebentar?
Apa awak fikirkan?
Awak tahu peraturannya. Jangan hantar surat kepada sesiapa pun.
Saya beritahu Baron agar berahsia.
Entah bagaimana Eileen mendapatkannya. Kini dia hantar surat kepada istana.
Memberi notis tuntutan cerai kepada saya.
Maksudnya, ia akan sampai kepadanya.
Ya.
Kita perlu anggap begitu.
Selamat pagi.
Saya ingat lagi rutin kita di Malta.
Membeli belah bersama-sama.
Rasa sudah lama.
Ya.
Saya datang ke sini hari ini…
kerana saya dengar
yang perkahwinan awak bermasalah.
Saya ingin tahu jika ada apa-apa yang saya boleh bantu.
Perkahwinan saya tak boleh diselamatkan lagi.
Saya faham.
Perpisahan kami tidak dapat dielakkan.
Saya dah lama mahu menceraikan Mike, tapi kerana perhatian
terhadap Kapten Udara Townsend dan Puteri Margaret, saya tidak teruskan.
Terima kasih.
Itu dahulu. Ini sekarang.
Apa yang berubah?
Tiada yang berubah. Itu masalahnya.
Ia semakin teruk.
Sesetengah wanita sanggup hadapi penghinaan seperti ini,
tapi saya mahu jaga maruah saya dan anak-anak saya.
Saya tak faham apa maksud awak.
Bacalah ini.
BARON NAHUM, KELAB KHAMIS, RESTORAN WHEELER
Jangan kuburkannya, tuanku…
atau biarkan.
Ia bukti nyata.
Boleh saya minta bantuan awak?
Tangguhkan pengumuman sementara kami fikirkan perkara yang perlu dibuat.
Saya dah cukup banyak menolong awak.
Sepanjang hidup saya, itu sajalah yang saya buat.
Awak sedarkah kerosakan terhadap keluarga dan perkahwinan kami
ketika berkhidmat dengan awak?
Saya sudah maklumkan peguam. Ia muktamad.
Tuan-tuan, saya ingin berikan penyataan ringkas daripada anak guam saya,
Pn. Eileen Parker.
"Setelah menjalani perkahwinan tak bahagia selama beberapa tahun,
saya merasakan bahawa perceraian ialah pilihan terbaik untuk kami berdua.
Suami saya tak menunjukkan kecenderungan atau semangat
terhadap tanggungjawab selaku ibu bapa atau perkahwinan,
dan perceraian satu-satunya jalan keluar. "
- Terima kasih. - Pn. Lewis!
Sahabat Duke berpisah dengan isteri, baca semua mengenainya!
SAHABAT BAIK DUKE BERCERAI
MENJADI TAJUK UTAMA
SAHABAT BAIK DUKE BERCERAI
PASANGAN ISTANA PARKER BERCERAI
SAHABAT BAIK DUKE BERCERAI
PASANGAN ISTANA PARKER BERCERAI
Tidak.
Tuanku,
ini telegram daripada peguam saya di London.
Pandangannya, liputan akhbar teruk, tapi tidak musnah,
dia yakin ia akan reda dalam 48 jam.
Dia rasa kita akan terlepas.
Kita berdua tahu itu harapan kosong.
Saya terima telegram dari London juga.
Saya…
Saya harap awak akan memudahkan keputusan saya.
Tidak.
- Saya akan letak jawatan esok pagi. - Tidak, sekarang.
Dengan ini saya meletakkan jawatan…
sebagai Ketua Setiausaha Sulit Duke Edinburgh. Berkuat kuasa serta-merta.
Diterima.
Awak dah kerja lama dengan saya dan tahu peraturannya.
Siapa kita. Cara ia dilaksanakan.
Tiada ruang untuk kesilapan dan skandal.
Tiada ruang untuk sifat perikemanusiaan.
Saya rasa baik awak turun di Gibraltar.
Saya cadangkan awak kata "tiada komen" untuk apa-apa pun, khususnya tiada surat?
Ya, sudah tentu.
Komander Parker.
Duke memecat awakkah?
Komen sedikit, tuan?
Berambus!
Teruskan sekarang! Berambus!
Berikutan perletakan jawatan Leftenan Komander Parker,
akhbar Inggeris sangat menyokong.
Tapi?
Malangnya, akhbar luar tidak terlalu baik.
Semalam sebuah cerita keluar dalam Baltimore Sun…
- Di mana? - Baltimore, bonda.
…mendakwa yang ibu negara dikejutkan dengan khabar
bahawa Duke Edinburgh ada hubungan sulit
dengan wanita rahsia yang dia kerap jumpa
di pangsapuri West End milik jurugambar masyarakat, Baron Nahum.
Nahum juga Presiden Kelab Khamis di Soho
dan Duke Edinburgh ialah pengasasnya.
Itu berita sensasi di akhbar.
Pihak media British dapat tahu dan akhbar Manchester Guardian melaporkan,
"Sejak khabar angin mengenai percintaan
bekas Raja Edward VIII dan Pn. Ernest Simpson, inilah kali pertama
orang Amerika menjadi terkenal di London dengan begitu pantas."
Teruskan.
Sunday Pictorial, di halaman depan, mengingatkan pembaca, keluarga diraja
"disayangi dan dicemburui di seluruh dunia kerana keluarganya. "
Majalah Time mempunyai tajuk utama, "Terlalu Banyak Berparti."
Menurutnya, "Inilah kali pertama sejak Wallis Simpson
menyusuri koridor Buckingham Istana yang dunia tertarik
untuk mengetahui rahsia di sebalik tirai chintz itu. "
Kita bawa pulang Duke Edinburgh segera.
Ia satu cadangan, tuanku.
Cadangan yang bagus.
Penghasut mungkin menyangkal,
dan patik ingin tahu pendapat Michael tentang hal ini,
bahawa kepulangan Duke yang jelas dikendalikan oleh istana,
kelihatan seperti kita menurut kehendak media
dan membakar lagi berita yang hangat ini.
Saya setuju.
Kita tak mahu itu berlaku.
Tidak.
Jadi bagaimana?
Apa?
Ya?
Laksamana mahu berjumpa tuanku.
Tak apa. Beri dia masuk.
Sebenarnya, dia cadangkan tuanku bertemu dengannya.
- Terima kasih, tuan. - Tuan.
…jika ada sesuatu yang menyerang arus China dalam Flycatcher
dan kemudian letakkan di dek Hermes…
Laksamana?
Masuklah Komander.
Terima kasih.
Istana Buckingham hubungi patik
mengenai foto perjumpaan tuanku dengan Baginda Ratu.
Dengan awak? Bukan beta?
Patik ketua kapal ini.
Beta suaminya.
Baginda akan terbang ke Lisbon sehari lebih awal.
- Tuanku diarahkan… - Diarahkan?
Menemuinya di lapangan terbang.
Mereka menerangkan cara pertemuan itu berlangsung.
Terima kasih.
Tali leher.
Bukan, yang sesuai untuk orang dewasa.
Itulah arahannya.
Aduhai. Ia bercorak hati.
Topi, juga?
Ya, tuanku.
Beta benci topi.
Untuk acara ini, mereka mahu tuanku menanggalkannya, bukan memakainya.
"Menunjukkan kesopanan dan rasa hormat."
- Sebelum beta memasuki pesawat. - Sebelum sampai di tangga kapal terbang.
- Michael. - Topi, tuanku.
Ya, mungkin elok jika menangguhkan makan tengah hari sivik…
Sayang.
Kita cakap kemudian.
Bersedia?
Tuanku!
Inilah dia! Bersatu semula, tapi berapa lama?
Yang Amat Mulia!
Awak rindukannya?
…dan menunjukkan kebahagiaan kepada dunia.
Ini tak mengurangkan khabar angin keretakan hubungan mereka.
Belum pernah terjadi lagi jurufoto dari seluruh dunia hadir.
Ratu dan Duke Edinburgh menyembunyikan diri
dalam Kapal Layar Diraja.
Kini mata dunia memerhati Kapal Layar Diraja,
di mana mereka berlindung.
Tak mengapa. Saya faham.
Terima kasih.
Itu ialah setiausaha akhbar istana.
- Pada pandangannya, langkah-langkah… - Lakonan kita.
Langkah-langkah yang telah kita ambil belum berjaya.
Khabar angin masih berlegar.
Kita berdua tentu tak mahu ia terus begini.
Tidak.
Kita boleh mengambil kesempatan ini, tanpa anak-anak, tanpa gangguan,
untuk berterus terang
dan berbincang secara telus
tentang perkara yang perlu diubah untuk menyelamatkan perkahwinan ini.
Baik. Siapa akan mulakan?
Soalan bodoh, awak tentu akan mulakan dahulu.
Saya akan mulakan dengan masalah itu.
Keluhan awak.
- Apa? - Tak henti-henti.
Merengek seperti kanak-kanak.
Awak terkejutkah?
Lagak pengurus istana bermisai yang melayan saya seperti budak.
- Jadilah lebih matang. - Mengarah saya.
"Buat ini, pakai ini, cakap ini."
Ada benda lain yang lebih memalukan?
Ya. Sebenarnya ada.
Penghinaan yang saya terima dalam beberapa minggu lepas terlampau banyak.
Saya sangat kesunyian dalam lima bulan yang lalu.
Apa puncanya?
Akibat kelakuan awak.
Awak yang lepaskan saya.
- Ya. Kenapa? - Entah, Elizabeth. Beritahulah saya.
Kerana awak hilang pedoman.
Awak tak sedar akan tanggungjawab awak.
Ya Tuhan!
Begini…
Saya sedar perkahwinan ini sudah berbeza
- daripada jangkaan kita. - Itu kurang benar.
Kita terperangkap dalam…
Penjara?
Keadaan yang unik.
Perkahwinan kita berbeza berbanding yang lain kerana
penyelesaiannya mudah bagi orang lain…
Perceraian.
Ya. Perceraian.
Kita tiada pilihan itu.
Tak sama sekali.
Tidak.
Hentikan keresahan awak itu.
Saya perlukannya.
Ini yang keluarga kita perlukan.
Monarki terlalu rapuh.
Awak sendiri kata, satu lagi skandal,
satu lagi penghinaan umum dan semuanya akan berakhir.
Jadi apa yang memudahkan awak?
Untuk kekal berkahwin.
Apa syaratnya?
Awak menanyakan harga saya?
Saya tanya apa syaratnya.
Baik.
Untuk menyelamatkannya dan bertahan…
Saya perlukan penghormatan dan penghargaan daripada lelaki bermisai itu.
Hentikannya.
Saya berhenti panggil jika mereka cukur misai.
Menghapuskan kesombongan dan prejudis, tak dipandang rendah kerana
orang asing dengan latar belakang unik.
Awak akan dihormati jika awak sopan.
Tidak!
Saya akan dihormati dengan satu cara sahaja, isyarat, pernyataan.
Sesuatu yang menuntut penghormatan mutlak.
Sekarang, kedudukan anak saya lebih tinggi daripada saya.
Ya, sudah tentu. Dia pewaris takhta!
Saya ayahnya, Elizabeth.
Baginda Ratu
telah berkenan dengan Surat Paten di bawah Mohor Besar Alam
bertarikh 22 Februari 1957,
mengurniakan
Yang Amat Mulia Duke Edinburgh
martabat gelaran
Putera Great Britain dan Ireland Utara.
Duke Edinburgh dikenali mulai saat ini
sebagai Yang Amat Mulia, Putera Philip, Duke Edinburgh.
"Wahai putera England yang terkenal, inilah dia.
Hebat di darat dan hebat di laut.
Pulau mencintaimu dengan baik,
Kamu pelaut terhebat sejak dunia kita bermula. "
Hebat, tuanku! Terima kasih.
"Sekarang bunyi gendangan,
Bagimu askar terhebat datang.
Kerana inilah dia, sambutlah dia,
Inilah dia, putera terhebat di England,
Dia yang menang seratus pergaduhan,
Tidak pernah hilangkan senjata England. "
Cukup hebat, tuanku.
Cukup hebat.
Michael? Boleh bercakap sebentar?
Sudah tentu, tuanku.
Maaf, suasana agak suram.
Agak?
Saya tak buat kerja rumah seperti Eileen.
Sekurang-kurangnya hidupkanlah api.
Saya telah menyediakan wiski, bukan?
Saya telah hanguskan sosej. Awak siapa, kerabat diraja?
Inilah dia.
- Kepada isteri dan kekasih! - Semoga mereka tak bertemu!
Apa rancangan awak? Sertai Tentera Laut semula?
Tidak. Saya akan pulang ke rumah.
Tentera laut itulah rumah awak.
Rumah lain.
Australia.
Boleh saya ikut?
Saya ingat semua masalah awak sudah selesai?
Anggap selesai jika diri dah tergadai.
Dia mahukan anak lagi.
Aduh!
Saya beritahu itu perkara terakhir dunia perlukan.
Dia kata, "Anggap ini sebagai peluang kedua."
Untuk apa? Tragedi Greek?
Hidup sebagai seorang ibu.
Itu masuk akal, dari perspektifnya.
Charles bukan anak baginya, bukan?
Dia ialah Takhta.
Seseorang yang akan menggantikannya. Mengatasinya.
Tak mudah menyayangi anak yang mewakili kematiannya sendiri.
- Tidak. - Kerana dia tak mesra dengannya.
Dia lakukan yang terbaik.
Mungkin baik mempunyai anak yang bukan pewaris takhta.
Bukan ancaman hidup.
Anak untuk disayangi.
Itu pemandu ke lapangan terbang.
- Apa erti hidup tanpa awak? - Awak boleh telefon saya.
Itu sajakah?
Pengakhiran sebuah era.
Terima kasih atas era itu.
Tidak, Mike.
Terima kasih.
- Tuanku. - Philip.
Tuanku.
Terjemahan sari kata oleh Nadhrah Jamaludin